_:n07568136dafd4ee9bbcc0d16a4079e63xb0
<http://schema.org/articleBody>
"Επένδυση ύψους 500 εκατ. δολαρίων σε ένα λιμάνι που διαχειρίζεται η διώρυγα του Σουέζ στην Αίγυπτο ανακοίνωσε η Maersk.\r\n\r\nΟ δανέζικος κολοσσός της ναυτιλίας και των εφοδιαστικών αλυσίδων συμφώνησε να επενδύσει στον τερματικό σταθμό εμπορευματοκιβωτίων στο East Port Said και τα κεφάλαια θα διατεθούν για μια νέα θέση ελλιμενισμού 1.000 μέτρων, που θα διαθέτει 30 γερανούς και υψηλής ποιότητας logistics.\r\n\r\nΔιαβάστε επίσης: Αγεφύρωτο το χάσμα μεγεθών μεταξύ των εταιρειών Liners\r\n«Πράσινη» μετάβαση\r\nΠαράλληλα, υπεγράφη συμφωνία για την αύξηση των τελών διέλευσης στο λιμάνι, καθώς και την μετατροπή του τερματικού σταθμού εμπορευματοκιβωτίων σε «πράσινο» έως το 2030.\r\n\r\nΤο East Port Said βρίσκεται στη Μεσόγειο Θάλασσα στην έξοδο της διώρυγας του Σουέζ και χαρακτηρίζεται κομβικής σημασίας πύλη για την Αίγυπτο και ολόκληρη τη βόρειο Αφρική.\r\n\r\n\r\n\r\nΣημειώνεται πως η Maersk προχώρησε σε ακόμη μία στρατηγική κίνηση τη Δευτέρα 15 Αυγούστου, ανακοινώνοντας τη συνεργασία του με τη εταιρεία Castlery, η οποία αποσκοπεί σε αύξηση του αποτυπώματός της στις διεθνείς αγορές, και δη στην Αυστραλία και στις ΗΠΑ, όπου η Maersk διαθέτει ισχυρή παρουσία."
<https://www.ot.gr/2022/08/19/naytilia/maersk-ependysi-500-ekat-dolarion-sti-dioryga-tou-souez/>